गिद्दी थाना क्षेत्र के सीसीएल अरगडा जीएम आफिस सबस्टेशन से बुधवार की रात लगभग 10 बजे आधा दर्जन अपराधियों ने दो विद्युत कर्मी व एक होम गार्ड के जवान को कब्जे में कर लाखो के कलपुर्जो की लूट की घटना को अंजाम दिया। जानकारी के अनुसार बुधवार रात विद्युत सबस्टेशन पहुंचे अपराधियों ने में ड्यूटी पर तैनात प्रदीप तिवारी, शम्भु गोसाई व सुरक्षा गार्ड बासुदेव पांडेय जान से मारने की धमकी दी और सभी को कंबल से ढंककर कमरे में बंद कर दिया। इसके बाद बीएसएनएल कमरे का ताला तोड़कर 11 केवी का स्वीच कलपुर्जे, तीन गैंग स्वीच का कांटेक्ट, दो टार्च, पम्प का केबल लीड तकरीबन 25 मीटर आदि ले भागे। जिसकी कीमत प्रबंधन के द्वारा एक लाख 75 हजार तीन सौ 58 रुपये आंकी गई है। सूचना के बाद पुलिस ने रात में ही पहुंचकर घटना का जायजा लिया। घटना की लिखित शिकायत थाने को नहीं की गई है।